Tolong jelaskan mengenai Lahir mati dalam bahasa melayu

Lahir mati atau kelahiran mati biasanya ditakrifkan sebagai kematian janin pada atau selepas 20 atau 28 minggu kehamilan. Hasilnya, bayi yang dilahirkan tiada sebarang tanda-tanda kehidupan. Kelahiran mati boleh mengakibatkan perasaan bersalah atau kesedihan pada ibu. Istilah ini berbeza dengan keguguran, yang merupakan kehilangan janis pada awal peringkat kehamilan, dan kelahiran hidup yang melibatkan bayi dilahirkan dalam keadaan hidup, walaupun ia mungkin mati selepas itu.

Selalunya punca lahir mati tidak diketahui. Terdapat pelbagai punca yang berkaitan termasuk komplikasi kehamilan seperti pra-eklampsia dan komplikasi kelahiran, masalah dengan plasenta atau tali pusat, kecacatan kelahiran, jangkitan seperti malaria dan sifilis, dan ibu yang tidak baik. Antara faktor-faktor risiko lain termasuklah umur ibu yang melebihi 35 tahun, merokok, penggunaan dadah, penggunaan teknologi pembiakan berbantu, dan kehamilan pertama. Kelahiran mati mungkin disyaki apabila tiada pergerakan janin dirasai. Pengesahan dapat dilakukan melalui ultrabunyi.

Pencegahan seluruh dunia bagi kebanyakan kelahiran mati boleh dilakukan dengan penambahbaikan sistem kesihatan. Kira-kira separuh daripada kelahiran mati berlaku semasa bersalin, dan hal ini lebih biasa berlaku di negara membangun berbanding negara maju. Selain itu juga, bergantung pada sejauh mana tempoh kehamilan, ubat-ubatan boleh digunakan untuk memulakan kelahiran atau sejenis pembedahan yang dikenali sebagai "pendilatan dan pengosongan" boleh dijalankan. Selepas kelahiran mati, wanita berisiko lebih tinggi untuk kelahiran mati pada kandungan seterusnya; bagaimanapun, kebanyakan kehamilan berikutnya tidak mempunyai masalah yang sama. Kemurungan, kesulitan dari segi kewangan dan perpecahan keluarga merupakan beberapa komplikasi yang diketahui akibat lahir mati.

Di seluruh dunia pada tahun 2015 terdapat kira-kira 2.6 juta kelahiran mati yang berlaku selepas 28 minggu kehamilan (anggaran 1 per setiap 45 kelahiran). Perkara ini berlaku paling kerap di negara membangun, terutamanya Asia Selatan dan Afrika Sub-Sahara. Di Amerika Syarikat setiap 167 kelahiran akan terdapat satu kes kelahiran mati. Kadar kelahiran mati telah menurun, walaupun lebih perlahan sejak tahun 2000-an.